Exqrch/javanese-Komodo-pixelgpt huggingface dataset:
Sajeroning para ilmuwan muslim nguwasani ngèlmu étung (aritmatika)ngalamipangowahan kang akèh, kaya ta kanggo ngitung jumlah kang akèh tuladha:sak yuta, sak milyar lan sapituruté
Ilmuwan Islam ngusahake lan nyipta wilangan kang bisa mumpangati kanggo ngitung wilangan cacahan kang akèh.Lan metu wilangan 0 (nol) utawa "sifr" kanggo mumpangate tandha wilangan desimal kalipatan sepuloh, sewu lan sapituruté
Kang nemu wilangan 0 (nol) jénengngè Abu Abdullah Muhammad bin Musa al-Khwarizmi (780-850M) ya iku ilmuwan saka umat muslim kalahiran saka Khwarizm Kheva, kuta kang ana ing kidul kali Oxus Uzbekistan sajeroning ana ing karyané kanthi judhul "Al-Maqala fi Hisab al-Jabr wa al-Muqabalah" Sajeroning siji sistem kang ana wilangan desimal anyaré kang dipirantèni karan simbol o (nol)
Ngèlmu étung, sabanjuré duwé panggonan kang jembar ing para filsuf utawi ilmuwan muslim.
Baladéwa ilang gapité Paribasan Baladéwa ilang gapité iku tegesé wong kang ilang kaluhurané
Baladéwa iku paraga saka wiracarita Mahabarata sing uga populèr dadi paraga wayang ing Tanah Jawa
Baladéwa iku paraga sing gagah pideksa, nanging wayang yèn ilang gapité ora bisa dienggo déning dhalang
Gapit iku kayu utawa lulang penyu sing kanggo njepit wayang supaya bisa ditancepké ing debog lan bisa jejeg.
Tunggak jarak mrajak tunggak jati mati Paribasan tunggak jarak mrajak, tunggak jati mati iku tegesé turunané wong cilik dadi wong gedhé, turuné wong gedhé dadi wong cilik
Paribasan iki nggambaraké yèn akèh kadadéan anaké wong gedhé (sugih utawa pangkat dhuwur) sing lumrahé diugung, banjur dadi kesèd sinau saéngga tembé mburiné malah urip kesrakat
Suwaliké, anaké wong sing urip ana ing kaanan prihatin nanging sregep sinau lan temen nyambut gawé, tembé mburiné malah bisa suksès utawa dadi wong gedhè.
Becik katitik, ala katara Becik ketitik, ala ketara iku paribasa Jawa sing tegesé tumandang apa waé, mengko bakal bisa ketitik (dimangertèni) endi sing becik endi sing ala (ora becik)
Paribasan iki uga asring dienggo kanggo ngelingaké supaya ora susah was sumelang yèn tumindak bener, amarga ala-beciké bakal dimangertèni utawa katon.
Prancis Républik Prancis utawa Parangakik utawa Prasman (basa Prancis: "République française", Walanda: "Frankrijk") iku nagara gedhé ing Éropa
Saliyané ing dharatan Éropa, wewengkoné uga nyakup sawatara pulo lan wewengkon ing bawana liya
Prancis Metropolitan mbentang saka Sagara Tengah nganti Selat Inggris lan Sagara Lor, sarta saka Kali Rhein nganti Samudera Atlantik
Wangun wewengkon iki wujudé segi enem saéngga diparabi "l'Hexagone" ("Sang Segienem")
Ing dharatan, Prancis diwatesi déning Belgi, Luxemburg, Jerman, Switserlan, Itali, Monako, Andorra, lan Spanyol
Prancis lan Inggris digayutaké déning Trowongan Channel kang nembus dhasar Selat Inggris
Ing jaba wewengkon metropolitané, Prancis uga nduwé wates karo Brasil, Suriname, lan Antillen Walanda
Républik iki nganut dhémokrasi kang nganut sistem semi-presidensial
Idhe-idhe pokok kamot sajeroning "La Déclaration des droits de l'Homme et du citoyen" (Dheklarasi hak manungsa lan warga)
Minangka telu nagara gedhé ing Uni Éropa bebarengan karo Karajan Manunggal lan Jerman, Prancis minangka salah siji pangadeg Uni Éropa lan minangka anggota kanthi jembar wewengkon kang paling amba
Prancis uga minangka salah siji pangadeg Perserikatan Bangsa-Bangsa kang dadi salah siji anggota tetep Dewan Keamanan PBB kang nduwé hak véto
Prancis misuwur kanthi jagad adibusana ("fashion"), roti, anggur, musik, sepur super rikat TGV, lan resor-resor ski ing Pagunungan Alpen, cedhak tapel wates karo Switserlan
Jeneng "Prancis" marisi jeneng sawijining karajan Jermanik kang wewengkoné tau nyakup laladan iki sawisé runtuh Kasésaran Ngerum, ya iku karajan Franka
Tapel wates Prancis modhèren padha karo Galia kuna, kang dipanggoni déning "Galia" Kelt
Galia dikuwasani Ngerum déning Yulius Sésar ing abad angka 1 SM, lan Galia migunakaké Basa Ngerum (Latin, ing ngendi tuwuhing basa Prancis) lan budaya Ngerum
Kristen lumebu ing abad angka 2 lan 3 M, lan dikukuhaké ing abad angka 4 lan 5 saéngga St
Jerome nulis yèn Galia siji-sijiné wewengkon kang "bébas saka kapitayan nyimpang"
Ing abad angka 4 M, pertahanan sisih wétan Galia ing sadawaning Rhine diajuraké déning suku Jermanik, mligi saka Frank, ya saka bab iki asalé jeneng kuna "Francie"
Jeneng modhèren "France" asal saka jeneng domain feodal Raja Capetia Prancis ing saubengé Paris
Frank ya iku suku pisanan antarané panguwasa Jermanik ing Éropa sawisé keruntuhan Kesésaran Ngerum lan pindhah agama dadi Kristen Katulik saka kapitayan Arianisme (Raja Clovis pindhah agama ing taun 498); saéngga Prancis olèh jejuluk "Gréja paling anom" ("La fille ainée de l’Église"), lan Prancis ngowahi jejuluk iku dadi "Karajan Prancis Paling Kristen"
Madeg minangka entitas kapisah diwiwiti kanthi Perjanjian Verdun (843), kanthi pamérangan Kesésaran Karoling Charlemagne dadi Francia Wétan, Francia Tengah lan Francia Kulon
Francia Kulon ya iku wewengkon kang dikuwasani Prancis modhèren lan awal saka Prancis modhèren
Dinasti Karoling mimpin Prancis nganti 987, nalika Hugh Capet, Duke of France lan Bangsawan Paris, diangkat dadi Raja Prancis
Keturunané, Capetia Langsung, Dinasti Valois lan Dinasti Bourbon, nyawijèkaké nagara liwat manéka perang lan pewarisan wangsa
Monarki iki nggayuh kejayaan sajeroning abad angka 17 lan kakuwasan Louis XIV saka Prancis
Wektu semana Prancis duwé gunggung kang ndunungi gedhé dhéwé ing Éropa (pirsani Dhémografi Prancis) lan duwé prabawa gedhé marang pulitik, ékonomi, lan budaya Éropa
Prancis dadi, lan dikukuhaké sajeroning sawatara wektu, basa umum ing urusan jaban rangkah.
Akèh Pencerahan kadadéan ing lingkaran intelektual Prancis, lan akèh panemuan ilmiah asal saka èlmuwan Prancis ing abad angka 18
Saliyané iku, Prancis duwé manéka jajahan ing Amérika, Afrika lan Asia
Karajan mréntah Prancis nganti Revolusi Prancis, taun 1789, Louis XVI lan garwané, Marie Antoinette, dièksekusi (taun 1793), bebarengan karo èwon warga sipil Prancis liyané
Sawisé manéka skéma papréntahan, Napoleon Bonaparte ngrebut papréntahan Républik taun 1799, lan dadi Konsul Pisanan, lan banjur dadi Kaisar, apa kang sekarang kaloka minangka Kamaharajan Pisanan (1804–1814)
Sajeroning sawetara perang, pasukané nguwasani sapérangan gedhé bawana Éropa, lan anggota kulawarga Bonaparte dipitaya dadi ratu ing kraton-kraton kang anyar iku
Sawisé kekalahan pungkasan Napoleon taun 1815 ing Perang Waterloo, monarki Prancis diwangun manèh, nanging kanthi watesan konstitusional anyar
Taun 1830, sawijining pambrontakan warga sipil meksa pambentukan Monarki Juli konstitusional, kang lumaku nganti 1848
Républik Kapindho kang berusia pendek iki berakhir taun 1852 nalika Louis-Napoléon Bonaparte memproklamirkan Kamaharajan Kapindho
Louis-Napoléon mundur sawisé kekalahan dalam perang Prancis-Prusia taun 1870 lan rezimnya digantikan déning Républik Ketiga
Prancis duwé jajahan kolonial, sajeroning manéka bentuk, wiwit awal abad angka 17 nganti 1960-an
Ing abad kaping 19 lan 20, imperium kolonial seberang sagara globalé gedhé dhéwé kapindho ing donya sawisé Imperium Karajan Manunggal
Ing pucuké, antara 1919 lan 1939, imperium kolonial Prancis kapindho mbentang nganti 12.347.000 kilomèter pasagi (4.767.000 sq mi)
Kalebu Prancis Metropolitan, total wewengkon dharatan ing sangisoré kadhaulatan Prancis nggayuh 12.898.000 kilomèter pasagi (4.980.000 sq mi) taun 1920-an lan 1930-an, kang nyakup 8.6% saka total dharatan donya
Sanadyan menang sajeroning Perang Donya I lan Perang Donya II, Prancis ngalami akèh kurban lan rugi material (lan sanadyan mung sapérangan cilik teritoriné dikuwasani sajeroning Perang Donya I, teritori metropolitané dikuwasani kabèh déning Jerman sajeroning perang kapindho)
Taun 1930-an ditandhani déning manéka reformasi sosial kang diwanuhaké déning pamaréntah Front Populer
Républik Kapapat diwangun sawisé Perang Donya II lan, saliyané tuwuhing ékonomi kang spektakulèr (les Trente Glorieuses), nagara iki ngupaya nglola status pulitiké minangka nagara bangsa dominan
Prancis ngupaya njaga imperium kolonialé, nanging banjur nuwuhaké masalah
Usaha 1936 kanggo ngrebut manèh kontrol Indocina Prancis ngakibataké Perang Indocina Pisanan, kang wusanané Prancis kalah ing Pertempuran Dien Bien Phu taun 1954
Sawetara sasi sabanjuré, Prancis ngadhepi konflik anyar, lan luwih gedhé ing Aljazair
Debat ngenani bab mungkin utawa orané njaga kontrol marang Aljazair, kang banjur ‘omah tumrap sak yuta’ penetap Éropa, ngajuraké nagara lan arep ngobaraké perang sipil
Taun 1958, Républik Kapapat kang lemah lan ora stabil owah dadi Républik Kalima, kang duwé kakuwasan Présidhèn luwih dikuwataké
Pemimpin pisanané, Charles de Gaulle ngupaya nyawijèkaké nagara lan mungkasi perang
Perang Aljazair lan perang sipil Prancis-Prancis kang lumaku ing kutha krajan Aljir, rampung kanthi négosiasi damai taun 1962 kang ngasilaké kamardikan Aljazair
Ing sawatara dekadé pungkasan, rekonsiliasi lan kerjasama Prancis karo Jerman wis mbuktèkaké sentral marang pulitik lan integrasi ékonomi Uni Éropa, kalebu perkenalan euro sasi Januari 1999
Prancis wis mapan ing garis ngarep nagara anggota Uni Éropa kang nyoba manfaataké kasempatan persatuan kauangan kanggo minangka sawijining badan pulitik, pertahanan, lan keamanan Uni Éropa kang luwih nyawiji lan mampu
Elektorat Prancis milih nentang ratifikasi Perjanjian Konstitusional Éropa sasi Mèi 2005, nanging Perjanjian Lisboa diratifikasi déning Parlemèn padha Fèbruari 2008
"Artikel utama: Dhémografi Prancis" Dhémografi
Padunung Prancis cacahé kurang luwih 62 yuta jiwa
Prancis iku nagara paling padhet angka 19 ing donya.
Kutha gedhé dhéwé ing Prancis ya iku Paris, Marseille, Lyon, Lille, Toulouse, Bordeaux, Nice, Strasbourg, Nantes lan Rennes
Taun 2003, tuwuhing kang ndunungi Prancis (ora kalebu imigrasi) nyumbang amèh kabèh tuwuhing kang ndunungi Uni Éropa
Taun 2004, tuwuhing kang ndunungi ya iku 0.68% lan ing taun 2005 gunggung kelairan lan fertilitas terus nambah
"Artikel utama: Géografi Prancis" Géografi
Wewengkon utama Prancis dumunung ing dharatan Éropa Kulon lan ditambah manèh karo sawatara teritori ing Amérika Lor, Karibia, Amérika Kidul, Samodra Hindia pérangan kidul, Samodra Pasifik, lan Antartika
Teritori mau nduwé wangun papréntahan saka tataran "département d'outre-mer" nganti "Pays d'outre-mer"
Sacara géografis Prancis kapérang dadi 26 "région"; 21 ing antarané dumunung ing Prancis Dharatan, 1 ing pulo Korsika, lan 4 ing jaba bawana Éropa
"Région" kapérang manèh dadi "département"(96 département ing Prancis dharatan)
Département kapérang dadi 329 "arrondissement", lan arrondissement" kapérang dadi 3,879 "canton", banjur kapérang manèh dadi 36,569 komunitas
Région ing Prancis dharatan lan sebrang sagara, antarané ya iku: Pranala njaba
Pamaréntah Prancis Profil Budaya Liyo
Paris Paris yaiku kutha krajan Prancis lan uga minangka kutha krajan "région" Île-de-France, kang laladané nyakup kutha Paris sarta laladan pinggirané
Kutha iki sing ndunungi 2.144.700 jiwa (2005)
Éwadéné laladan metropolitan Paris utawa Paris Raya duwèni sing ndunungi 11.174.743 jiwa (1999)
Paris minangka kutha paling padhet ing Uni Éropa lan kutha metropolitan gedhé dhéwé kaloro ing Éropa (sawisé Moskwa, setara karo London), lan uga kutha metropolitan mawa sing ndunungi paling akèh angka 20 ing donya
Laladan Paris Metropolitan Raya, kanthi total PDB kang luwih dhuwur tinimbang Brasil utawa Ruslan ing taun 2003, iku punjer kauangan lan bisnis gedhé dhéwé ing Éropa (kalebu London), nampung punjul 30% populasi pegawé kantoran, lan uga punjul 40% saka kantor pusat perusahaan-perusahaan Prancis, kanthi distrik bisnis gedhé dhéwé ing Éropa (La Défense) lan pasar bursa gedhé dhéwé kaloro ing Éropa (Euronext)
Misuwur minangka 'Kutha abyor déning cahya lampu' ("la Ville Lumière"), Paris dadi jujugan plesiran kawentar wiwit jaman biyèn
Kutha iki dikenal bab arsitèktur wangunané kang éndah, pangaturan kutha lan dalan-dalan gedhéné, lan uga kolèksi musiyum-muséumé
Dibangun ing pinggir kali Seine, kutha iki dipérang dadi rong pérangan: Pinggir Tengen mangalor lan Pinggir Kiwa yang luwih cilik mangidul
Sdurungé, Paris minangka kutha krajan karajan kang koloniné paling akèh ing limang bawana, wektu iki Paris isih sinebut pusat donya basa Prancis lan njaga posisi kang kuwat ing donya minangka tuan rumah markas besar OECD lan UNESCO
Babagan iki, dijangkepi karo anané kagiyatan keuangan, bisnis, pulitik, lan wisata, wis ndadèkaké Paris minangka salah siji rerangkèn transportasi utama ing donya
New York, London, Tokyo, lan Paris sok sinebut papat kutha utama gedhé dhéwé ing donya
Paris dumunung ing saubengé Kali Seine, kalebu loro puloné Île Saint-Louis lan Île de la Cité, kang dadi pérangan tuwa dhéwé kutha iki
Paris dumunung ing tlatah kang warata kanthi elevasi paling cendhèk 35 mèter saka lumahing sagara
Salyané iku, ing Paris uga ana sawatara bukit, kang paling dhuwur yaiku Montmartre kang dhuwuré 130 mèter
Paris nyakup tlatah kang jembaré 86,9 km²
Yèn ditambah manèh karo loro taman, yaiku Bois de Boulogne lan Bois de Vincennes kang dilebokaké dadi wewengkon Paris ing taun 1929, jembaré dadi 105,4 km² Paris duwèni iklim sagara, kadayan déning Arus Atlantik Lor, saéngga suhu ing kutha iki ora tau dhuwur utawa endhèk banget
Suhu rata-rata taunan Paris paling dhuwur 15 °C, paling endhèk 7 °C
Suhu paling dhuwur kang naté kacathet yaiku 40,4 °C ing tanggal 28 Juli 1948 déné kang paling endhèk yaiku-23,9 °C ing tanggal 10 Dhésèmber 1879
Pungkasan iki, Paris ngalami cuaca ekstrim kaya déné anané Gelombang Panas Éropa 2003 lan Gelombang Dingin Éropa 2006 Dhémografi
Ana ing sensus taun 1999, sing ndunungi Paris (ora kalebu pinggiran) cacahé 2.125.246 jiwa lan gunggung cacahing sing ndunungi laladan metropolitan ana 11.174.743 jiwa
Angka mau durung tekan titik puncak kaya déné taun 1921 yaiku 2,9 yuta jiwa
Padunung uga wiwit gèsèr menyang laladan pinggiran sarta laladan kutha Paris dhéwé luwih akèh dianggo perkantoran dibandingaké pemukiman
Objek turisme ing Paris
Kutha Paris minangka kutha turisme
Yutan turis teka ing kutha iki kanggo nikmati suasana kas kutha sarta citrané minangka salah siji pusat seni modèren
Kutha iki uga duwé akèh musiyum kanthi kolèksi wigati
Ing ngisor iki sawatara obyek turisme utama ing Paris:
Saint-Dié-des-Vosges Saint-Dié-des-Vosges iku kutha gedhé ing Vosges "département" ya iku ing "région" Lorraine dumunung ana ing Prancis kidul
Institut universitaire de technologie :
Kembang Kembang (flos) (Krama: sekar, Kawi: wunga) iku struktur reprodhuksi sèksual tetuwuhan ngembang (divisio Magnoliophyta utawa Angiospermae, "tetuwuhan wiji katutup")
Ing kembang ana organ reprodhuksi (benang sari lan putik)
Kembang sadina-dina uga dianggo nyebut struktur kang kanthi botani diarani kembang majemuk utawa "inflorescence"
Kembang majemuk iku kumpulan kembang-kembang kang ngumpul ing sakroncèn
Ing kontèks iki, ékan kembang kang nyusun kembang majemuk diarani "floret"
Kembang fungsi mligi ngasilaké wiji
Penyerbukan lan pembuahan dumadi ing kembang
Sawisé pembuahan, kembang bakal dadi woh
Woh iku struktur kang nggawa wiji
Fungsi biologi kembang yaiku minangka wadhah manunggalé gamet lanang (mikrospora) lan wadon (makrospora) kanggo ngasilaké wiji
Prosès diwiwiti kanthi panyerbukan, banjur pambuahan, lan diterusaké karo pambentukan wiji
Sapérangan kembang duwé warna kang ngejrèng kang duwé fungsi minangka panarik kéwan pambiyantu panyerbukan
Sapérangan kembang liyané ngasilaké panas utawa aroma kang khas, uga kanggo narik kéwan kanggo ngrewangi panyerbukan
Manungsa kawit biyèn seneng karo kembang, mligi kang manéka warna
Kembang dadi salah sawijiné panentu pangaji siji tetuwuhan minangka tetuwuhan hias
Kembang iku batang lan godhong kang kamodhifikasi
Modhifikasi iki disebabaké déning pangasilan siji enzim kang dirangsang déning sapérangan fitohormon tinentu
Pambentukan kembang dikendhalèkaké kanthi genetik lan ing akèh jinis diindhuksi déning owah-owahan lingkungan tinentu, kaya ta suhu asor, suwéné kena cahya, lan sumadiyané banyu (deleng artikel Pambentukan kembang)
Kembang mèh mesthi duwé wujud simètris, kang asring bisa digunakaké minangka panyiri siji takson
Ana loro wujud kembang dhedhasar simetri dhapuré: aktinomorf ("duwé wujud lintang", simètri radhial) lan zigomorf (simètri kaca pengilon)
Wujud aktinomorf luwih akèh ditemoni.
Kutuk marani sunduk Kutuk marani sunduk iku siji saloka sing tegesé wong sing malah nyedhaki bebaya
Saloka iki ana gegandhèngané utawa mèmper tegesé karo bebasan liya sing uniné: ula marani gebug utawa ula marani gepuk.
Organisme Ing èlmu biologi lan ékologi, organisme (basa Yunani "organon" kang tegesé piranti/piranti) iku sajatiné bandha kang urip utawa kanthi èlmiah yaiku kumpulan sèl kang silih prabawa nganti duwé fungsi kang stabil lan duwé sipat urip
Mila organisme asring uga ingaran Diarani organisme kompleks yèn kasusun saka akèh sèl
Titikan umum kang ana ing organisme yaiku: Nanging titikan iku ora universal
Mikroorganisme upamané baktèri ora ambegan, nanging ngganggo jalur kimiawi liya
Akèh organisme kang ora obah, uga akèh organisme kang ora tangkar-tumangkar, sanajan spésiesé bisa tangkar-tumangkar.
Buwana Buwana yaiku dharatan amba kang pérangan tengahé asipat garing amarga ora kena prabawa saka angin laut kang lembab
Buwana iku dharatan ing lumah bumi kang jembar banget, umum diarani kontinèn
Jaman saiki ana 5 buwana ing lumah bumi yaiku: Asia, Afrika, Amérika, Australia lan Éropah
Ananging pamérangan iku raket kaitane kaliyan pasebaran padunung, kamangka yèn dideleng saka fisiké, buwana Amérika iku ana Amérika Kidul lan Amérika Lor, uga ana buwana Antartika
Miturut Alfred Wagner, ilmuwan saka Jerman kang nemu téyori babagan pembentukan buwana, sadurungé jaman Karbon (+- 300 juta taun kapungkur), kabèh buwana kang ana saiki nggabung dadi siji kang sinebut "Buwana Pangea"
Buwana Pangea banjur pecah dadi 2, yaiku "Buwana Laurasia" lan "Buwana Gondwana"
Pecahé buwana Pangea iki kedadeyan sawatara 135 juta taun kapungkur
Banjur Buwana Laurasia pérangan kulon obah ngadoh mangalor, ngadohi buwana Gondwana kang akhiré dadi "Buwana Amérika Utara"
Déné buwana Gondwana ning kidul pecah dadi patang pérangan, yaiku: Pérangan kulon terus geser mengulon dadi Buwana Amérika Kidul
Pérangan wétan terus geser mengètan dadi Buwana Afrika
Pérangan paling cilik kang pérangan wétan terus obah ning lor wétan lan dadi India
Sing sapérangan manèh pecah dadi loro.
Hobi Hobi utawa kesenengan iku kabèh kang disenengi masing-masing manungsa kang racaké dudu pagawéan utama/pokok ning pagawéan sambilan
Kagunaan hobi iku antarané kanggo nyalurke kesenengan utawa kanggo ngilangke stress
Plesir Pariwisata, utawa uga sok-sokan diarani Turisme, iku aktivitas rékréasi manungsa karo dolan ing papan liya
Anging uga bisa tegesé indhustri sing njurung aktivitas iki
Plesir utawa rekreasi iku dadi salah siji kebutuhan manungsa
Kabèh kagiyatan ing ana kaitane ing plesir iki uga warna-warna dhimènsi upamané: dhimènsi ékonomi, dhimènsi budaya lan liya-liyané.
Baturradèn Baturradèn iku obyèk plesir ana ing Wewengkon Kabupatén Banyumas
Baturadèn manggon ana ing "léréng" gunung Slamet
Kang ana ing lokawisata Baturradèn ya iku:Kebun Raya lan Taman Botani, Grujugan Gumawang, Atraksi Grujugan Gumawang, Padusan banyu anget, Kolam langén, Aréna dolanan bocah, "Flying Fox", Sepur cilik, Sepur listrik,Mogen (mobil genjot), Pit Banyu, Komédi Putar, Téater Alam, Menaran Pandang
Wanawisata Baturradèn dohé antarané 2 km saka lokawisata Baturadèn
Ana ing wanawisata iki ana panggon kanggo kémah kang bisa nampung antarané 1000 tenda
Ana ing wana wisata iku uga kondhang karo sesawangan alam kang apik
Kejaba saka iku wana wisata iki uga ana cagar alam lan pembibitan wit-witan produksi kaya cemara, pines, lan liya-liyanĦ
Wana Wisata Baturadèn dijangkepi karo wisma kang kapasitasé 11 kamar
Wisata iki awujud pancuran kang jumlahé ana telu
Pancuran telu iki wujud padusan banyu panas kang ana kandungané wlirang
Pancuran telu iki dipercaya bisa nambani warna-warna laran kulit
Pancuran telu manggon ana ing sakndhuwuré pancuran pitu
Wisata iki awujud pancuran kang cacahé ana pitu
Pancuran pitu iki wujud padusan banyu panas kang ana kandungané wlirang
Pancuran pitu iki dipercaya bisa nambani warna-warna laran kulit
Pancuran pitu manggon ana ing sakngisoré pancuran telu
Pancuran Pitu dohé sakiwa-tengené 2,5 km saka Baturadèn
Pancuran iki awujud tuk banyu panas bumi kang duwé suhu antarané 60°-70 °C kang langsung mili saka léréng Gunung Slamet
Telaga Sunyi dohé +/-3 km ana ing sisih wétan Lokawisata Baturadèn
Panggon Plesiran iki awujud telaga kang banyuné adem
Désa wisata ing Baturadèn dadi andalan plesiran ana ing Baturadèn
Kang ana ing désa wisata iki ya iku:
Gembira Loka Gembira Loka iku arané kebon raja ("kebon binatang") ing kutha Yogyakarta, dunungé ana ing gisiking Kali Gajahwong
Jembar wewengkon kebon iki watara 20 hèktar lan separoné dumadi saka alas lindhung
Ing kebon iki dikolèksi punjul 100 spésies Sato kéwan lan 61 spésies tetuwuhan Kéwan
Kebon Binatang Gembira Loka iki duwé manéka warna jinising spésies kang diadopsi saka luar nagari.
Kebon Raya Kebon Raya (utawa uga diarani kebon botani, taman botani) iku kebon sing mirunggan ditandhuri warna-warna tetuwuhan kanggo kagunaan panalitèn lan uga bisa kanggo obyek plesiran
Kebon raya ing Indonésia antarané:
Suaka Alam iku yalah alas utawa belantara sing dikelola kanggo ngelindungi kekayaan keanekaragaman hayati utawa keindahan alam ing kawasan suaka iku
Istilah liyané yalah kawasan konservasi.
Taman Nasional Komodo Taman Nasional Komodo iku anané ing antara provinsi Nusa Tenggara Timur lan Nusa Tenggara Barat
Ana 3 pulau gedhé kang dadi kawasan taman nasional iki yaiku: pulo Komodo, pulo Rinca, lan pulo Padar
Taman nasional iki dibangun kanggo ngreksa komodo kang kalebu habitat uripé kéwan iki
Ing taman nasional iki ana 277 spésies kéwan asal saka Asia lan Australia, yaiku 32 spésies mamalia, 128 spésies manuk, lan 37 spésies reptilia
Bebarengan karo komodo, saorané 25 spésies kéwan dharat lan manuk kalebu kéwan kang dilindhungi, amarga cacahé kang sethithik utawa winatesé panyebaran
Saliyané iku, ing kawasan iki ana uga terumbu karang
Saorané ana 253 spésies karang kang yasa terumbu kang tinemu ing kana, lan watara 1.000 spésies iwak
Kaéndahan terumbu iki narik minat wisatawan manca kanggo nglangi utawa nyilem
Pulo-pulo iki asliné wujud pulo vulkanis
Cacahing pedunung ing tlatah iki kurang luwih 4.000 jiwa
Ing taun 1986 taman nasional iki ditampa dadi Situs Warisan Donya UNESCO.
Sugih tanpa bandha, digdaya tanpa aji, nglurug tanpa bala, menang tanpa ngasoraké Paribasan sugih tanpa bandha, digdaya tanpa aji, nglurug tanpa bala, menang tanpa ngasoraké iku tegesé manungsa kang sugih ing budi
Pakarti kang becik luwih larang regané tinimbang bandha pira baé, luwih guna tinimbang kadigdayan apa baé
Wong kang sugih pakarti lan becik budiné uga bisa menang tanpa kudu ngasoraké lan wani ngadhepi sapa baé amarga mbela bebener.
Ambu Ambu utawa ganda iku saka anané dat kimia, lumrahé wujud wujud gas kanthi konsèntrasi èncèr ("cendhèk"), kang ketampa liwat indra pangambu
Ambu bisa wujud ambu kang sedhep utawa ambu kang kurang énak
Aroma kang énak asring dianggo sajeroning panganan, pewangi ruangan, parfum, bumbu masakan lsp.
Tak Lelo Lelo Lelo Ledung Tak Lela Lela Lela Ledhung
tak lela lela lela ledhung cup menenga aja pijer nangis anakku kang ayu rupané yèn nangis ndhak ilang ayune tak gadhang bisa urip mulyo dadiya wanita utama ngluhurke asmane wong tuwa dadiya pendhekaring bangsa wis cup menenga anakku kae mbulane ndadari kaya buta nggegilani lagi nggoleki cah nangis tak lela lela lela ledhung énggal menenga ya cah ayu tak emban slendhang bathik kawung yèn
tak emban slendhang bathik kawung yèn nangis mundak ibu bingung tak lela lela ledhung Maknane
Tembang punika salah satunggalipun tembang kanggé bocah ingkang kondhang wonten in tanah Jawi
'Tak lela lela ledhung' biyasa ditembangaken kaliyan ibu ingkang nggendhong putra utawi putrinipun ingkang taksih timur
Tembang punika tegesipun bapak utawi ibu nglela-lela putranipun supados énggal tilem, supados boten rewel.
Dhondhong Apa Salak Dondong Opo Salak
dhondhong apa salak dhuku cilik cilik ngandhong apa mbecak lumaku thimik thimik adhik ndhèrèk ibu tindak menyang pasar ora pareng rewel ora pareng nakal mengko ibu mesthi mundhut olèh-olèh kacang karo roti adhik diparingi